Den Vest-Sjællandske Avis, 1822-04-09
Det har behaget Hs. Majestæt under 26de Februar allernaadigst at resolvere som følger: "Vi ville allernaadigst have den evangeliske Brødre-Unitet tilladt at oprette en Missionspost blandt de grønlandske Hedninger ved Statenhuk, saaledes at det danske Missions-District derved bliver urørt, og skal det paalægges den Mand, der opholder sig her i Landet, for ogsaa, paa de evangeliske Brødres Vegne, at besørge deres Missions-Anliggender i Grønland, at meddeele Vort Missions-Collegium fuldstændig Beretning om deres sammesteds føiede Foranstaltninger til Missions-Væsenets Fremme, samt tillige at indberette til bemeldte Collegium enhver Forandring, som de i Fremtiden i Henseende til Lære Personalet, eller i andre Maader maatte foretage, dog at de Bestemmelser, som ere fastsatte ved Cancelliepromemoria af 22de Marts 1777 til den grønlandske Handels-Direction, tillige forblive i fuld Kraft. Raikavig i Island, den 6te Marts 1822. Hvad Jnteressant kan vel berettes fra et Land, hvor en tynd Folkemængde, adspredt over den 200 Mile lange Kyster, nu paa et Aar over Halvdelen indsluttede af Grønlandske frygtelige Jsbierge, kan siges for det meeste at være isoleret fra hele Verden, og hvor Fattigdom surrer enhver fast til sin tomme Hytte Aar ud og Aar ind, naar undtages en Haandfuld Oplandsfolk, der i 2 a 3 Maaneder drage paa Fiskerie, og til en udarmende Tudskhandel i faae Dage af Juni Maaned een Gang om Aaret til et Handelsted paa Kysterne. - Jeg har kun Anledning til at beskrive Veir og Vind, og Aarstiden, i Fald man vil vide noget om saadant fra Nordpolen. Vi havde da i Sønder- og Vester-Amterne f. A. den mildeste, bedste og frugtbareste Sommer, bestandig tørt og varmt Veir, en lykkelig Høeavl og godt Fiskerie - dette dog ringere i Vester Jøkelens Omegn. Det halve Land var altsaa lykkeligt. Det vestlige, nordvestlige, Nord og nordøstlige Landets Kyster vare derimod næsten hele Sommeren igiennem omspændte af den Grønlandske Driviis, i hvilken 36 Hollandske Fiskerskibe sadde fast den længste Tid af Sommeren, men kom dog endelig løse, mere eller mindre beskadigede hvorimod et meget stort Hvalfangerskib, Frau Margarethe von Glückstadt, og udrustet fra denne Stad, knustes i Jsen, men Mandskabet fik med Nød og Neppe reddet sig til Jslands Kyst, og blev i afvigte Sommer lykkelig overført til Holsteen. Dette forladte Vrag drev endelig med Jsen omkring ind i Seidisfiord i Mule Syssel, hvor det blev bierget tillands og fastgjort, Aarstiden i de af Jsen omspændte Kyster faldt 1821 naturligviis kold, taget og ubehagelig. Jordens Afgrøde blev der ringe, især i de nordøstlige Egne. Sidst i August, da Høeavlingen stod virksomst paa, indfaldt der uophørligt stærk Regnveir. Man blev dog ved i September at slaae det ringe og karrige Græs ned, men fik derefter slet intet bierget deraf, alting ligger der altsaa endnu paa Markerne, begravet under en gyselig Dynge af Snee og Jis, som midt i September og siden faldt sammen til Jis. Følgen blev i disse Egne, eller Nord og Øster-Amtet, at man, naar Hunevands Syssel undtages, nedslagtede der en stor Mængde Faar, og da en overordentlig streng Vinter i de Egne afløste en slet Sommer, og kuns vedvarende Strenghed nu bebudes fortsat, ved nye Jndslutninger af Drivisen i alle nordvestlige og nordlige Landets Egne staaer der den største Deel af Heste og Faar i høieste Fare for at nedstyrte af Sult og Foder-Mangel. J Sønder- og Vester-Amterne er Vinteren vel ogsaa barsk, men der var man bedre belavet paa at modtage dens Strænghed efter en lykkelig udfalden Høst. Der tegner det og til et godt Fiskerie.